CELEX: 32011D0632
Language: sk
Date: 2011-09-21 00:00:00
Title: 2011/632/EÚ: Vykonávacie rozhodnutie Komisie z  21. septembra 2011 , ktorým sa ustanovuje dotazník, ktorý sa má používať na podávanie správ o vykonávaní smernice Európskeho parlamentu a Rady 2000/76/ES o spaľovaní odpadov [oznámené pod číslom K(2011) 6504]  Text s významom pre EHP

24.9.2011   
            
            
               SK
            
            
               Úradný vestník Európskej únie
            
            
               L 247/54
            
         VYKONÁVACIE ROZHODNUTIE KOMISIE
   z 21. septembra 2011,
   ktorým sa ustanovuje dotazník, ktorý sa má používať na podávanie správ o vykonávaní smernice Európskeho parlamentu a Rady 2000/76/ES o spaľovaní odpadov
   [oznámené pod číslom K(2011) 6504]
   (Text s významom pre EHP)
   (2011/632/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2000/76/ES zo 4. decembra 2000 o spaľovaní odpadov (1), a najmä na jej článok 15,
   keďže:
   
               (1)
            
            
               Podľa smernice 2000/76/ES sa od členských štátov vyžaduje, aby každé tri roky podávali správy o vykonávaní uvedenej smernice na základe dotazníka vypracovaného Komisiou.
            
         
               (2)
            
            
               Komisia vypracovala dva dotazníky. Druhý z nich, vypracovaný na základe rozhodnutia Komisie 2010/731/EÚ (2), sa vzťahoval na roky 2009, 2010 a 2011.
            
         
               (3)
            
            
               Keďže dotazník vypracovaný na základe rozhodnutia 2010/731/EÚ sa má používať na podávanie správ do 31. decembra 2011, na nasledujúce trojročné obdobie podávania správ by sa mal vypracovať nový dotazník s prihliadnutím na skúsenosti získané pri vykonávaní smernice 2000/76/ES a pri používaní predchádzajúcich dotazníkov. Avšak vzhľadom na to, že smernica 2000/76/ES sa od 7. januára 2014 zrušuje a nahrádza sa smernicou Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (3), nový dotazník by sa mal vzťahovať len na dva roky, konkrétne na roky 2012 a 2013. V záujme jasnosti by sa rozhodnutie 2010/731/EÚ malo nahradiť.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného v súlade s článkom 6 smernice Rady 91/692/EHS (4),
            
         PRIJALA TOTO ROZHODNUTIE:
   Článok 1
   1.   Členské štáty používajú na podávanie správ o vykonávaní smernice 2000/76/ES dotazník ustanovený v prílohe.
   2.   Správy, ktoré treba predložiť, sa vzťahujú na obdobie od 1. januára 2012 do 31. decembra 2013.
   Článok 2
   Rozhodnutie 2010/731/EÚ sa zrušuje od 1. januára 2013.
   Článok 3
   Toto rozhodnutie je určené členským štátom.
   
      V Bruseli 21. septembra 2011
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. ES L 332, 28.12.2000, s. 91.
   
      (2)  Ú. v. EÚ L 315, 1.12.2010, s. 38.
   
      (3)  Ú. v. EÚ L 334, 17.12.2010, s. 17.
   
      (4)  Ú. v. ES L 377, 31.12.1991, s. 48.
   
      PRÍLOHA
      
         Dotazník o vykonávaní smernice 2000/76/ES o spaľovaní odpadov
      
      
         Všeobecné poznámky:
      
      Tento tretí dotazník podľa smernice 2000/76/ES sa vzťahuje na roky 2012 a 2013. Vzhľadom na skúsenosti nadobudnuté počas vykonávania smernice a informácie získané prostredníctvom predchádzajúcich dotazníkov sa tento dotazník zameriava na zmeny a pokrok dosiahnutý členskými štátmi pri samotnom vykonávaní uvedenej smernice. Vzhľadom na to, že smernica 2000/76/ES sa od 7. januára 2014 zruší a nahradí ju smernica 2010/75/EÚ o priemyselných emisiách (ďalej len „SPE“), sa obdobie podávania správ skracuje z troch na dva roky.
      Aby sa zabezpečila kontinuita a umožnilo priame porovnanie s predchádzajúcimi odpoveďami, týmto dotazníkom sa nemení všeobecný prístup zavedený rozhodnutím 2010/731/EÚ. Ak existuje podobnosť medzi otázkami z predchádzajúceho dotazníka, možno v prípade nezmenenej situácie jednoducho uviesť odkaz na predchádzajúce odpovede. Prípadné nové skutočnosti by sa mali opísať vo forme novej odpovede.
      1.   Počet zariadení a povolení
      
                  1.1.
               
               
                  Uveďte tieto informácie o počte zariadení (rozdelené na spaľovne a na zariadenia na spoluspaľovanie), na ktoré sa vzťahuje smernica 2000/76/ES, ako aj o ich povoleniach a povolenom výkone:
                  
                              a)
                           
                           
                              počet zariadení;
                           
                        
                              b)
                           
                           
                              počet povolení vydaných v súlade s článkom 4 ods. 1;
                           
                        
                              c)
                           
                           
                              počet zariadení, ktoré zužitkovávajú teplo vznikajúce v procese spaľovania;
                           
                        
                              d)
                           
                           
                              celkové povolené množstvo spaľovaného odpadu (v tonách za rok) (nepovinné).
                           
                        
            
                  1.2.
               
               
                  Predložte zoznam všetkých zariadení, ktoré patria do pôsobnosti smernice 2000/76/ES, pričom uveďte tieto informácie o každom zariadení s výkonom väčším ako 2 tony za hodinu:
                  
                              a)
                           
                           
                              či ide o spaľovňu alebo o zariadenie na spoluspaľovanie a v prípade zariadenia na spoluspaľovanie uveďte typ zariadenia (cementová pec, spaľovacie zariadenie alebo iné priemyselné zariadenia, ktoré nie sú zahrnuté v prílohe II.1 alebo II.2 k smernici 2000/76/ES);
                           
                        
                              b)
                           
                           
                              v prípade zariadení na spaľovanie tuhého komunálneho odpadu, ktoré vykonávajú činnosti zhodnocovania R1 v rozsahu pôsobnosti prílohy II k smernici Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (1): energetickú účinnosť zariadenia vypočítanú na základe vzorca uvedeného v poznámke pod čiarou k činnosti zhodnocovania R1 v prílohe II k smernici 2008/98/ES.
                           
                        
            2.   Opíšte všetky problémy s vymedzením pojmov v článku 3 zistené pri vykonávaní smernice 2000/76/ES. Uveďte špecifické informácie o každom vymedzení pojmov, ktorého sa zistené problémy týkajú.
      3.   Udelilo sa už nejakým mobilným zariadeniam povolenie v zmysle smernice 2000/76/ES?
      4.   Uveďte kategórie odpadu, ktorý sa spoluspaľoval, rozdelené podľa typu zariadenia na spoluspaľovanie (cementová pec, spaľovacie zariadenie alebo iné priemyselné zariadenia, ktoré nie sú zahrnuté v prílohe II.1 ani II.2).
      Uveďte kódy z Európskeho katalógu odpadov (nepovinné).
      Uveďte povolený výkon pridelený na spoluspaľovanie v týchto zariadeniach (nepovinné).
      5.   Na koľko zariadení na spoluspaľovanie sa vzťahujú limitné hodnoty emisií stanovené v prílohe V k smernici 2000/76/ES pre spaľovne (t. j. z dôvodu spoluspaľovania nespracovaného komunálneho odpadu alebo preto, že viac ako 40 % vyvinutého tepla vzniká dôsledkom spaľovania nebezpečných odpadov)?
      6.   Aké opatrenia sa uplatňujú v rámci procesu udeľovania povolení na:
      
                  a)
               
               
                  určovanie množstva a kategórií nebezpečného odpadu, ktorý sa môže spracovať;
               
            
                  b)
               
               
                  minimálne a maximálne hmotnostné toky nebezpečných odpadov, ktoré sa majú spracovať;
               
            
                  c)
               
               
                  rozsah výhrevnosti povolených nebezpečných odpadov;
               
            
                  d)
               
               
                  obmedzenia obsahu znečisťujúcich látok, ako napríklad PCB, PCP, chlór, fluór, síra, ťažké kovy?
               
            7.   Ktoré odpady sa považujú za „nevhodné“ na odber reprezentatívnych vzoriek?
      8.   Pokiaľ ide o časy a teploty zotrvania spalín v peciach ustanovené v článku 6 ods. 1 a článku 6 ods. 2 smernice 2000/76/ES, boli v súlade s článkom 6 ods. 4 povolené odlišné prevádzkové podmienky? Ak „áno“„“, uveďte tieto informácie:
      
                  a)
               
               
                  koľko povolení sa udelilo;
               
            
                  b)
               
               
                  ak sú tieto údaje dostupné, zdôvodnite udelenie odchýlky(-iek) pre súbor reprezentatívnych prípadov a uveďte aj tieto informácie:
                  
                              i)
                           
                           
                              výkon zariadenia;
                           
                        
                              ii)
                           
                           
                              či ide o existujúce zariadenie, ako sa vymedzuje v článku 3 ods. 6, alebo o nové zariadenie;
                           
                        
                              iii)
                           
                           
                              typ spaľovaného odpadu;
                           
                        
                              iv)
                           
                           
                              spôsob zabezpečenia toho, aby nevzniklo väčšie množstvo zvyškov ako v prípade zariadenia, ktoré nie je vyňaté, a aby obsah organických znečisťujúcich látok v týchto zvyškoch nebol vyšší, ako sa očakáva od zariadenia, ktoré nie je vyňaté;
                           
                        
                              v)
                           
                           
                              prevádzkové podmienky stanovené v povolení;
                           
                        
                              vi)
                           
                           
                              limitné hodnoty emisií, ktoré má takéto zariadenie plniť.
                           
                        
            9.   Udelili sa na cementové pece na spoluspaľovanie odpadov nejaké výnimky z limitných hodnôt emisií NOx, prachu, SO2 alebo celkového množstva organického uhlíka v súlade s prílohou II.1? Ak „áno“, uveďte tieto informácie:
      
                  a)
               
               
                  koľko výnimiek sa udelilo;
               
            
                  b)
               
               
                  ak sú tieto údaje dostupné, zdôvodnite udelenie odchýlky(-iek) pre súbor reprezentatívnych prípadov a uveďte aj tieto informácie:
                  
                              i)
                           
                           
                              výkon zariadenia;
                           
                        
                              ii)
                           
                           
                              či ide o existujúce alebo nové zariadenie (s ohľadom na článok 20 ods. 3 smernice 2000/76/ES);
                           
                        
                              iii)
                           
                           
                              typ spoluspaľovaného odpadu;
                           
                        
                              iv)
                           
                           
                              limitné hodnoty emisií, ktoré má takéto zariadenie plniť;
                           
                        
                              v)
                           
                           
                              nové prevádzkové podmienky stanovené v povolení.
                           
                        
            10.   Stanovili sa v prípade uvoľňovania emisií do ovzdušia zo spaľovní a zo zariadení na spoluspaľovanie iné limitné hodnoty emisií ako hodnoty stanovené v prílohe II, prípadne v prílohe V? Ak „áno“ a tieto údaje sú dostupné, uveďte:
      
                  a)
               
               
                  na ktoré zariadenia sa vzťahujú, t. j. na spaľovne alebo na zariadenia na spoluspaľovanie, v prípade zariadení na spoluspaľovanie uveďte aj typ zariadenia;
               
            
                  b)
               
               
                  ktoré z týchto zariadení sú „nové“ a ktoré „existujúce“;
               
            
                  c)
               
               
                  na ktoré znečisťujúce látky sa limitné hodnoty uplatňujú, a stanovené limitné hodnoty;
               
            
                  d)
               
               
                  prečo sa uplatňujú tieto limitné hodnoty;
               
            
                  e)
               
               
                  režim monitorovania emisií týchto znečisťujúcich látok (nepretržité alebo prerušované, v prípade prerušovaného monitorovania uveďte aj frekvenciu).
               
            11.   Ako sa v prípade znečisťujúcich látok uvedených v prílohe IV k smernici 2000/76/ES určujú limitné hodnoty emisií pre vypúšťanie odpadových vôd zo zariadení na čistenie spalín do vodného prostredia? Uveďte tie prípady, v ktorých sa limitné hodnoty emisií pre dané znečisťujúce látky líšia od hodnôt v prílohe IV.
      12.   Ak boli okrem znečisťujúcich látok vymedzených v prílohe IV stanovené aj limitné hodnoty emisií pre ďalšie znečisťujúce látky vypúšťané do vody, uveďte:
      
                  a)
               
               
                  na ktoré zariadenia sa vzťahujú (t. j. na spaľovne alebo zariadenia na spoluspaľovanie, na „nové“ alebo „existujúce“ zariadenia);
               
            
                  b)
               
               
                  na ktoré znečisťujúce látky sa uplatňujú a aké sú stanovené limitné hodnoty;
               
            
                  c)
               
               
                  prečo sa uplatňujú tieto limitné hodnoty.
               
            13.   Aké ukazovatele prevádzkovej kontroly (pH, teplota, prietok atď.) sú v rámci procesu udeľovania povolení stanovené pre vypúšťané odpadové vody?
      14.   Aké opatrenia sa prijali na zabezpečenie ochrany pôdy, povrchových vôd alebo podzemných vôd v súlade s článkom 8 ods. 7?
      15.   Aké kritériá sa používajú na zabezpečenie toho, aby skladovacia kapacita zodpovedala vodám, ktoré sa majú podrobiť rozboru a ktoré sa pred vypustením majú prípadne upravovať?
      16.   Aké opatrenia sa vo všeobecnosti prijali na zníženie množstva a škodlivosti zvyškov zo spaľovní alebo zo zariadení na spoluspaľovanie?
      17.   Zhodujú sa požiadavky povolenia na meranie znečisťujúcich látok v ovzduší a prevádzkových ukazovateľov procesu s požiadavkami stanovenými v článku 11 ods. 2? Ak nie, uveďte podrobné informácie o:
      
                  a)
               
               
                  dôvode odchýlky od článku 11 ods. 2, s uvedením odkazu na možné odchýlky uvedené v článku 11 ods. 4 až 7;
               
            
                  b)
               
               
                  príslušnej znečisťujúcej látke alebo ukazovateli a o predpísanej požiadavke na meranie.
               
            18.   Zhodujú sa požiadavky povolenia na meranie znečisťujúcich látok vo vode s požiadavkami stanovenými v článku 11 ods. 14 až 15? Ak nie, uveďte podrobné informácie o:
      
                  a)
               
               
                  dôvode odchýlky od článku 11 ods. 14 a 15;
               
            
                  b)
               
               
                  príslušnej znečisťujúcej látke alebo ukazovateli a o predpísanej požiadavke na meranie.
               
            19.   Aké opatrenia sa uplatňujú v rámci procesu udeľovania povolenia na zabezpečenie dodržiavania týchto ustanovení, pokiaľ ide o emisie do ovzdušia:
      
                  a)
               
               
                  článok 11 ods. 8;
               
            
                  b)
               
               
                  článok 11 ods. 9;
               
            
                  c)
               
               
                  článok 11 ods. 11;
               
            
                  d)
               
               
                  článok 11 ods. 12;
               
            
                  e)
               
               
                  režim dodržiavania súladu stanovený v článku 11 ods. 10.
               
            20.   Aké opatrenia sa uplatňujú v rámci procesu udeľovania povolenia na zabezpečenie dodržiavania týchto ustanovení, pokiaľ ide o emisie do vody:
      
                  a)
               
               
                  článok 11 ods. 9;
               
            
                  b)
               
               
                  režim dodržiavania súladu stanovený v článku 11 ods. 16.
               
            21.   Opíšte všetky oficiálne usmernenia, ktoré boli vypracované v súvislosti so získavaním validovaných priemerných denných hodnôt emisií (článok 11 ods. 11). Uveďte aj webovú stránku, ak je dostupná.
      22.   Aké sú postupy informovania príslušného orgánu v prípade nedodržania limitných hodnôt emisií?
      23.   Aké opatrenia sa prijali na zabezpečenie účasti verejnosti na procese udeľovania povolení (nové a/alebo aktualizované povolenia)? Uveďte aspoň tieto podrobné údaje:
      
                  a)
               
               
                  ktorý orgán zverejňuje žiadosť o povolenie;
               
            
                  b)
               
               
                  obdobie, počas ktorého môže verejnosť vyjadriť svoje pripomienky;
               
            
                  c)
               
               
                  ktorý orgán zverejňuje konečné rozhodnutie.
               
            24.   S ohľadom na prístup k informáciám počas celého procesu udeľovania povolení:
      
                  a)
               
               
                  existujú informácie súvisiace s otázkami životného prostredia, ktoré nie sú verejne/čiastočne dostupné a ktoré súvisia s podávaním žiadostí, procesom rozhodovania a následným povolením? Ak áno, spresnite, o aké informácie ide;
               
            
                  b)
               
               
                  v prípade (čiastočnej) dostupnosti údajov spresnite, či sú tieto informácie dostupné bezplatne, a ak nie, uveďte výšku poplatkov a podmienky ich účtovania.
               
            25.   Pokiaľ ide o spaľovne a zariadenia na spoluspaľovanie s menovitým výkonom dve tony alebo viac ton za hodinu, aké opatrenia sa prijali v súvislosti s požiadavkou, aby prevádzkovateľ predložil príslušnému orgánu výročnú správu o prevádzke a monitorovaní zariadenia?
      26.   V prípade predloženia výročnej správy:
      
                  a)
               
               
                  aké informácie obsahuje;
               
            
                  b)
               
               
                  ako môže verejnosť získať prístup k tejto správe?
               
            27.   Pokiaľ ide o spaľovne alebo zariadenia na spoluspaľovanie s menovitým výkonom menším ako dve tony za hodinu, ako je o týchto zariadeniach informovaná verejnosť?
      28.   Aké opatrenia sa v rámci povolenia prijali na kontrolu obdobia prevádzky spaľovne alebo zariadenia na spoluspaľovanie počas abnormálnej prevádzky (t. j. odstávky, poruchy alebo chyby čistiaceho alebo monitorovacieho zariadenia)?
      29.   Aký je pri procese spaľovania a spoluspaľovania maximálny povolený čas prevádzky počas abnormálnej prevádzky, kým sa zariadenie musí odstaviť:
      
                  a)
               
               
                  maximálny povolený čas prekročenia limitných hodnôt emisií;
               
            
                  b)
               
               
                  maximálne kumulatívne obdobie trvania prekročenia limitných hodnôt emisií za rok.
               
            30.   Prípadné ďalšie poznámky.
      
         (1)  Ú. v. EÚ L 312, 22.11.2008, s. 3.